**ПРОТОКОЛ № 12**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 08.04.2025 г.**

/чрез видеоконферентна връзка/

Присъстват: Огнян Дамянов, Евгени Иванов, Стефан Петров, Пламен Найденов, Георги Ценов, Павел Колмаков, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъства: Светлана Бошнакова

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Даниела Иванова – главен експерт в отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАдопълнителни точки в дневния ред на Комисията по атестиране и конкурси, за разглеждане: т. 18 – т. 25

РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Христо Николов Христов – изпълняващ функциите „административен ръководител – окръжен прокурор“ на Окръжна прокуратура – Велико Търново, във връзка с открита процедура за избор на административен ръководител - окръжен прокурор на Окръжна прокуратура – Велико Търново, който ще се проведе на 23.04.2025 г.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ПРИЕМА** становището за притежаваните професионални качества на Христо Николов Христов – изпълняващ функциите „административен ръководител – окръжен прокурор“ на Окръжна прокуратура – Велико Търново.

**1.2.** **ИЗПРАЩА**, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Христо Николов Христов – изпълняващ функциите „административен ръководител – окръжен прокурор“ на Окръжна прокуратура – Велико Търново.

**1.3.** **ПРЕДОСТАВЯ** становището по т. 1.1. на Прокурорската колегия на Висшия съдебен съвет, на основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - окръжен прокурор на Окръжна прокуратура – Велико Търново.

2. Жалба от Спас Панайотов срещу недопускането му до участие в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.)

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОТХВЪРЛИ** жалбата от Спас Панайотов срещу недопускането му до участие в конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.)

*Мотиви: Комисията по атестирането и конкурсите към Прокурорската колегия на Висшия съдебен съвет (Комисията) с решение по протокол № 10/25.03.2025 г., се произнесе по допустимостта на кандидатите в обявения, с решение на Прокурорската колегия на Висшия съдебен съвет по протокол № 5/05.02.2025 г. (обн. в ДВ бр. 13/14.02.2025 г.), конкурс за първоначално назначаване на длъжност „прокурор“ в районните прокуратури. На основание чл. 182, ал. 2 от ЗСВ списъците с допуснатите и недопуснатите до участие в конкурса кандидати на 27.03.2025 г. са обявени на интернет страницата на Висшия съдебен съвет.*

*След извършената проверка съгласно чл. 182, ал. 1 от ЗСВ по отношение на подалия заявление за участие в конкурса кандидат – Спас Панайотов, Комисията установи, че същият не отговаря на изискването на чл. 164, ал. 1 от Закона за съдебната власт за наличие на 3 години юридически стаж, поради което не е недопуснат до участие в процедурата.*

*В законоустановения 3-дневен срок от обявяване на списъците постъпи възражение от недопуснатия кандидат, в което същият излага съображения, че отговаря на условията за допускане до участие в конкурса и счита решението на Комисията за неговото недопускане до участие в процедурата за неоснователно.*

*Спас Панайотов е завършил висшето си образование по специалността "Право", съгласно протокол на Държавната изпитна комисия, на 04.04.2017 г. и е придобил юридическа правоспособност на 15.12.2017 г., съгласно удостоверение от Министерство на правосъдието.*

*Видно от приложено нотариално-заверено копие на трудова книжка, кандидатът е работил като технически сътрудник в нотариална кантора 2 г. 1 м. и 12 д., а от 02.10.2023 г. до 07.02.2025 г. е съдебен помощник. Предвид така представените документи юридическият му стаж се равнява на 1 г. 4 м. и 5 дни.*

*Кандидатът прилага и заповед на ректора на висше учебно заведение за зачисляването му считано от 22.04.2020 г. в редовна докторантура на обучение, субсидирано от държавата, докторска програма с професионално направление „Право“ със срок на обучение 3 години, както и диплома от месец юни 2024 г. за присъждане на образователна и научна степен „Доктор“ по Наказателно право.*

*В чл. 48 от Закона за висшето образование са изброени длъжностите на научно – преподавателския състав във висшите училища – доцент, професор, асистент, главен асистент като същите се заемат при условията и реда на Закона за развитие на академичния състав в Република България. Съгласно този закон, докторската програма е акредитирана програма на висше училище или научна организация в област на висшето образование за провеждане на обучение на докторанти. Обучението на докторантите се осъществява по план, при условията и по реда на Закона за висшето образование и правилника на съответното висше училище или научна организация, като редовната форма на обучение е с продължителност до три години, задочната и дистанционната – до 4 години. Според Правилника за прилагане на ЗРАСРБ образователната научна степен „доктор“ се придобива от деня, в който дисертационният труд е защитен успешно.*

*Разпоредбата на чл. 164, ал. 8 от ЗСВ указва, че за стаж по ал. 1-7 се зачита стажът, придобит на длъжност или професия, за която се изисква висше юридическо образование. Видно от изложеното времето, през което лицето е зачислено за докторска програма е обучение по смисъла на Закона за висшето образование и за обучаващите се не възникват трудови правоотношения с учебното заведение само на това основание.*

*Съгласно чл. 9а от КСО за осигурителен стаж при пенсиониране, ако не е зачетен на друго основание и са внесени осигурителни вноски съгласно ал. 4, се зачита (т.2.) времето на докторантурата, определено в нормативен акт за лицата, придобили образователна и научна степен "доктор", така законодателят е уредил възможност за избор на докторанта да внесе съответните осигурителни вноски за периода на обучение с цел зачитането му при пенсиониране. В тази връзка и предвид представените документи изискването на чл. 164, ал. 8 от ЗСВ не е изпълнено. В допълнение следва да се отбележи, че според § 1, т. 12 от ДР на КСО "Действителен стаж" е действително изслуженото календарно време по трудово или служебно правоотношение, времето, през което лицето е работило по друго правоотношение и е било задължително осигурено за инвалидност, старост и смърт, периодът на наборна или мирновременна алтернативна служба, периодите по чл. 7 от Закона за политическа и гражданска реабилитация на репресирани лица, както и времето, през което лицето е подлежало на задължително осигуряване за своя сметка и е внесло дължимите осигурителни вноски.*

*Кандидатът счита за неправилно, че без трудово правоотношение не може да се натрупа професионален опит и съпоставя лицата придобили образователна степен „доктор“ с лицата заемащи длъжности като нотариус, адвокат, частен съдебен изпълнител и др. Изброените длъжности са в категорията упражняващо свободна професия лица и за тях, съгласно чл. 5, ал. 2 от Кодекса за социално осигуряване, от деня на започване на трудовата дейност възниква задължение за осигуряване като самоосигуряващо се лице. Доколкото адвокатската дейност е възмездна, а получените доходи служат като основание за начисляване и внасяне на осигурителни вноски, именно наличието на последните доказват реално осъществяване на дейност.*

*С оглед на изложеното, Комисията счита, че жалбата на Спас Панайотов срещу недопускането му до конкурса за първоначално назначаване на длъжност „прокурор“ в районните прокуратури, обявен с решение на Прокурорската колегия на Висшия съдебен съвет по протокол № 5/05.02.2025г. за неоснователно и следва да бъде отхвърлена.*

**2.2.** Решението по т. 2.1 може да се обжалва пред Върховния административен съд в 7-дневен срок от обявяването му.

**2.3. ВНАСЯ** предложението в заседанието Прокурорската колегия на Висшия съдебен съвет, насрочено на 09.04.2025 г., за разглеждане и произнасяне.

3. Молба от магистрат, за откриване на процедура за преназначаване по реда на чл. 194, ал. 1 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСТАВИ БЕЗ УВАЖЕНИЕ** молбата от Петър Димитров Петров – прокурор в Районна прокуратура – Шумен, за откриване на процедура по реда на чл. 194, ал. 1 от ЗСВ и преназначаването му от Районна прокуратура – Шумен в Районна прокуратура – Стара Загора.

**3.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ОСТАВИ БЕЗ УВАЖЕНИЕ** молбата от Петър Димитров Петров – прокурор в Районна прокуратура – Шумен, за откриване на процедура по реда на чл. 194, ал. 1 от ЗСВ и преназначаването му от Районна прокуратура – Шумен в Районна прокуратура – Сливен.

*Мотиви: Прокурорската колегия на Висшия съдебен съвет (Колегията), чрез изпълняващия функциите „главен прокурор“, е сезирана от* *Петър Димитров Петров – прокурор в Районна прокуратура – Шумен, със заявление с вх. № ВСС-6819/01.04.2025 г. с искане за преназначаване на длъжност „прокурор“ по реда на чл. 194, ал. 1 от ЗСВ в Районна прокуратура – Стара Загора или алтернативно – в Районна прокуратура – Сливен, с изложени мотиви от личен, семеен и финансов характер.*

*Постъпило е и отрицателно становище от административния ръководител и прокурори от органа, във връзка с искането на прокурор Петров за преместване, на основание чл. 194, ал. 1 от ЗСВ, в Районна прокуратура – Стара Загора, алтернативно Районна прокуратура – Сливен, в което изтъкват, че преназначаването на прокурор от Районна прокуратура – Шумен ще доведе до затруднение в работата и кадрова необезпеченост. Становището е, че намаляването на прокурорския щат, както и броя на действително работещите прокурори, ще се отрази негативно на работата на останалите прокурори, поради изключително висока индивидуална натовареност, а това ще доведе до влошаване на всички показатели на Районна прокуратура – Шумен.*

*Същевременно е постъпило становище от отдел 06 „Организационно-административни дейности“ във Върховна касационна прокуратура, в което подробно е разгледано кадровото състояние на Районна прокуратура – Шумен и Районна прокуратура – Стара Загора, както и натовареността на прокурорите в тях. Във връзка с направения анализ, изразеното становище е, че преместването на един прокурор по реда на чл. 194, ал. 1 от ЗСВ от Районна прокуратура – Шумен ще задълбочи съществуващия към момента сериозен кадрови дефицит и ще доведе до затруднения в нормалното ѝ функциониране.*

*Във връзка с предходна процедура по реда на чл. 194 ал. 1 от ЗСВ, открита с решение на Прокурорската колегия на Висшия съдебен съвет, по протокол № 18/08.05.2024 г., т. 3.1., участие в която е заявил и прокурор Петър Петров, съобразявайки постъпилите отрицателни становища на административния ръководител на Районна прокуратура – Шумен и прокурори от същата прокуратура, както и становището от изпълняващия функциите „главен прокурор“, Колегията прецени, че закриването на 1 (една) длъжност „прокурор“ в Районна прокуратура – Шумен, ще доведе до кадрови дефицит, затруднения в организацията на работата на прокуратурата и увеличаване натовареността на магистратите в органа и с оглед на това, с решение по протокол № 26/03.07.2024 г., т. 7.1. прекрати процедурата по чл. 194, ал. 1 от ЗСВ за преназначаване на 1 (един) прокурор от Районна прокуратура-Шумен в Районна прокуратура-Хасково.*

*За установяване на необходимостта от откриване на процедура по реда на чл. 194, ал. 1 от ЗСВ от Районна прокуратура – Шумен в Районна прокуратура – Стара Загора, алтернативно Районна прокуратура – Сливен, Комисията по атестирането и конкурсите към Прокурорската колегия (Комисията) съобрази изискванията на действащите Правила за преместване по реда на чл. 194 от ЗСВ. Важно условие за откриване на процедура по чл. 194, ал. 1 от ЗСВ е констатирана нужда от кадрово обезпечаване на високо натоварен орган, за сметка на друг, за когото е установена трайно ниска натовареност, което да позволи намаляване на заетата му щатна численост, без това да се отрази на работата на органа.*

*Комисията извърши анализ на кадровото състояние и натовареността на Районна прокуратура – Шумен, Районна прокуратура – Стара Загора и Районна прокуратура – Сливен, от който установи, че при намаляване броя на заетите длъжности чрез преназначаване по реда на чл. 194, ал. 1 от ЗСВ, Районна прокуратура – Шумен няма да бъде кадрово обезпечена, а също така натовареността ще бъде по-висока от тази на Районна прокуратура – Стара Загора и Районна прокуратура – Сливен, което ще затрудни дейността ѝ. Така условието за откриване на процедура по реда на чл. 194, ал. 1 от ЗСВ няма да бъде изпълнено.*

*Справка за натовареността на Районна прокуратура – Стара Загора, Районна прокуратура – Шумен и Районна прокуратура – Сливен за периода 2021 г. – 2023 г. и първото полугодие на 2024 г.*



*Съобразно изложеното обобщение, вземайки предвид кадровото състояние на трите прокуратури, както и данните за тяхната натовареност, Комисията по атестирането и конкурсите към Прокурорската колегия, счита, че липсват предпоставки за откриване на процедура за преназначаване по реда на чл. 194, ал. 1 от ЗСВ на 1 (един) прокурор от Районна прокуратура – Шумен в Районна прокуратура – Стара Загора, както също липсват предпоставки за откриване на процедура за преназначаване по реда на чл. 194, ал. 1 от ЗСВ на 1 (един) прокурор от Районна прокуратура – Шумен в Районна прокуратура – Сливен и молбата на Петър Димитров Петров – прокурор в Районна прокуратура – Шумен за преназначаването му на длъжност „прокурор“ в Районна прокуратура – Стара Загора, както и за преназначаването му алтернативно в Районна прокуратура – Сливен, следва да бъде оставена без уважение.*

**3.3.** Решенията по т. 3.1. и т. 3.2. могат да се обжалват пред Върховния административен съд в 14-дневен срок от съобщаването им.

**3.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено на 09.04.2025 г., за разглеждане и произнасяне.

4. Заявления от Мариана Димитрова Стоянова - прокурор в Районна прокуратура – Видин и от Стоян Иванов Стоянов - прокурор в Софийска районна прокуратура, за преместване, на основание чл. 194, ал. 2 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕМЕСТИ**, на основание чл. 194, ал. 2 от ЗСВ, Мариана Димитрова Стоянова - прокурор в Районна прокуратура – Видин, на длъжност „прокурор" в Софийска районна прокуратура, с ранг „прокурор в ОП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 07.05.2025 г.

**4.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕМЕСТИ**, на основание чл. 194, ал. 2 от ЗСВ, Стоян Иванов Стоянов - прокурор в Софийска районна прокуратура, на длъжност „прокурор“ в Районна прокуратура – Видин, с място на работа съдебния район на Районна прокуратура – Видин, с ранг „прокурор във ВКП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 07.05.2025 г.

*Мотиви: Мариана Димитрова Стоянова - прокурор в Районна прокуратура – Видин и Стоян Иванов Стоянов - прокурор в Софийска районна прокуратура са депозирали заявления с искане за преместването им по реда на чл. 194, ал. 2 от ЗСВ пред административните си ръководители, които от своя страна изразяват положително становище за провеждане на процедурата, съгласно изискването на цитираната норма.*

*Разпоредбата на чл. 194, ал. 2 от ЗСВ предвижда възможност за размяна на магистрати на равна по степен длъжност, при взаимното им съгласие, както и това на административните им ръководители.*

*Съобразно гореизложеното, Комисията по атестирането и конкурсите към Прокурорската колегия (Комисията) счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбите за преместване на гореспоменатите прокурори от двата органа на съдебната власт следва да бъдат уважени.*

**4.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 09.04.2025 г., за разглеждане и произнасяне.

ПРЕДЛОЖЕНИЯ ЗА ПЕРИОДИЧНО АТЕСТИРАНЕ

5. Предложение от административния ръководител на Районна прокуратура – Самоков за периодично атестиране на Витан Георгиев Танев – прокурор в Районна прокуратура – Самоков.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ОТКРИВА**, на основание чл. 196, ал.1, т. 3 от ЗСВ, процедура за периодично атестиране на Витан Георгиев Танев – прокурор в Районна прокуратура – Самоков, за периода 02.04.2020 г. – 02.04.2025 г.

**5.2.** **ВЪЗЛАГА** на постоянната атестационна комисия при Апелативна прокуратура – София, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

6. Предложение от административния ръководител на Районна прокуратура – Добрич за периодично атестиране на Цветелина Куманова Куманова – прокурор в Районна прокуратура – Добрич.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Цветелина Куманова Куманова – прокурор в Районна прокуратура – Добрич, за периода 09.04.2020 г. – 09.04.2025 г.

**6.2.** **ВЪЗЛАГА** на постоянната атестационна комисия при Апелативна прокуратура – Варна, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

7. Предложение от административния ръководител на Районна прокуратура – Добрич за периодично атестиране на Стефка Георгиева Георгиева – заместник на административния ръководител – заместник-районен прокурор на Районна прокуратура – Добрич.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Стефка Георгиева Георгиева – заместник на административния ръководител – заместник-районен прокурор на Районна прокуратура – Добрич, за периода 09.04.2020 г. – 09.04.2025 г.

**7.2.** **ДА СЕ ИЗИСКАТ** от административния ръководител на Районна прокуратура - Добрич необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г.

**7.3.** **ДА СЕ ИЗИСКА** от административния ръководител на Окръжна прокуратура – Добрич становище на Комисията по професионална етика към Окръжна прокуратура – Добрич, по реда на чл. 9, ал. 3 във връзка с ал. 2 от Правилата за организацията и дейността на комисиите по професионална етика в системата на Прокуратурата на Република България.

8. Предложение от административния ръководител на Районна прокуратура – Бургас за периодично атестиране на Радослав Георгиев Воруков – заместник на административния ръководител – заместник-районен прокурор на Районна прокуратура – Бургас.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Радослав Георгиев Воруков – заместник на административния ръководител – заместник-районен прокурор на Районна прокуратура – Бургас, за периода 02.04.2020 г. – 02.04.2025 г.

**8.2.** **ДА СЕ ИЗИСКАТ** от административния ръководител на Районна прокуратура - Бургас необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г.

**8.3.** **ДА СЕ ИЗИСКА** от административния ръководител на Окръжна прокуратура – Бургас становище на Комисията по професионална етика към Окръжна прокуратура – Бургас, по реда на чл. 9, ал. 3 във връзка с ал. 2 от Правилата за организацията и дейността на комисиите по професионална етика в системата на Прокуратурата на Република България.

9. Предложение от административния ръководител на Районна прокуратура – Пловдив за периодично атестиране на Евгений Владимиров Милев – прокурор в Районна прокуратура – Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Евгений Владимиров Милев – прокурор в Районна прокуратура – Пловдив, за периода 04.04.2020 г. – 04.04.2025 г.

**9.2.** **ВЪЗЛАГА** на постоянната атестационна комисия при Апелативна прокуратура – Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

10. Предложение от административния ръководител на Районна прокуратура – Пловдив за периодично атестиране на Бригита Пламенова Байрякова – прокурор в Районна прокуратура – Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Бригита Пламенова Байрякова – прокурор в Районна прокуратура – Пловдив, за периода 08.04.2020 г. – 08.04.2025 г.

**10.2.** **ВЪЗЛАГА** на постоянната атестационна комисия при Апелативна прокуратура – Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

11. Предложение от административния ръководител на Районна прокуратура – Пловдив за периодично атестиране на Румен Георгиев Иванов – прокурор в Районна прокуратура – Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Румен Георгиев Иванов – прокурор в Районна прокуратура – Пловдив, за периода 09.04.2020 г. – 09.04.2025 г.

**11.2.** **ВЪЗЛАГА** на постоянната атестационна комисия при Апелативна прокуратура – Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

12. Предложение от административния ръководител на Окръжна прокуратура – Пловдив за периодично атестиране на Иван Лилов Илевски – прокурор в Окръжна прокуратура – Пловдив.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Иван Лилов Илевски – прокурор в Окръжна прокуратура – Пловдив, за периода 07.04.2020 г. – 07.04.2025 г.

**12.2.** **ВЪЗЛАГА** на постоянната атестационна комисия при Апелативна прокуратура – Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

13. Предложение от За изпълняващия функциите „административен ръководител“ на Софийска районна прокуратура за периодично атестиране на Десислава Димитрова Димитрова – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Десислава Димитрова Димитрова – прокурор в Софийска районна прокуратура, за периода 07.04.2020 г. – 07.04.2025 г.

**13.2.** **ВЪЗЛАГА** на постоянната атестационна комисия при Апелативна прокуратура – София, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

14. Предложение от За изпълняващия функциите „административен ръководител“ на Софийска районна прокуратура за периодично атестиране на Лилия Ангелова Кариева – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Лилия Ангелова Кариева – прокурор в Софийска районна прокуратура, за периода 02.04.2020 г. – 02.04.2025 г.

**14.2.** **ВЪЗЛАГА** на постоянната атестационна комисия при Апелативна прокуратура – София, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

15. Предложение от За административен ръководител на Окръжна прокуратура - София за периодично атестиране на Йова Стоилкова Петрова – прокурор в Окръжна прокуратура - София.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1. ОТКРИВА**, на основание чл. 196, ал. 1, т. 3 от ЗСВ, процедура за периодично атестиране на Йова Стоилкова Петрова – прокурор в Окръжна прокуратура – София, за периода 02.04.2020 г. – 02.04.2025 г.

**15.2.** **ВЪЗЛАГА** на постоянната атестационна комисия при Апелативна прокуратура – София, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на магистрата и да направи предложение за комплексна оценка.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

16. Предложение от изпълняващия функциите „административен ръководител“ на Районна прокуратура – Варна, за повишаване на Калоян Веселинов Кръстев – прокурор в Районна прокуратура – Варна, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Калоян Веселинов Кръстев – прокурор в Районна прокуратура – Варна, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**16.2. ВНАСЯ** предложението в заседанието на Прокурорската колегия на Висшия съдебен съвет, насрочено за 09.04.2025 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

17. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **ДОКЛАДЧИК** |
| **1** | РП - Варна | **Невена Йосифова Илиева** | административенръководител - районен прокурор | **Малина Ачкаканова** |

ДОПЪЛНИТЕЛНИ ТОЧКИ

РАЗНИ

18. Искане от изпълняващия функциите „административен ръководител“ на Апелативна прокуратура – София за командироване на Деница Любомирова Иванова – прокурор в Районна прокуратура – Елин Пелин в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**18.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Деница Любомирова Иванова – прокурор в Районна прокуратура – Елин Пелин в Софийска градска прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**18.2.** Решението да се изпрати на Върховна касационна прокуратура и на административния ръководител на Апелативна прокуратура – София, за сведение.

19. Молба от Елица Юриева Василева – прокурор в Софийска районна прокуратура за командироване в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**19.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Елица Юриева Василева – прокурор в Софийска районна прокуратура в Софийска градска прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**19.2.** Решението да се изпрати на Върховна касационна прокуратура и на административния ръководител на Софийска градска прокуратура, за сведение.

20. Информация от директора на Националния институт на правосъдието относно прекъсване на задължителното първоначално обучение по чл. 249, ал. 1 от ЗСВ на Галина Симеонова Желязкова – кандидат за младши прокурор от випуск 2024 – 2025 година.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**20.1.** **ПРИЕМА ЗА СВЕДЕНИЕ** информацията от директора на Националния институт на правосъдието относно прекъсване на задължителното първоначално обучение по чл. 249, ал. 1 от ЗСВ на Галина Симеонова Желязкова – кандидат за младши прокурор от випуск 2024 – 2025 година. Съгласно заповед № РД-11-21 от 02.04.2025 г. на директора на Националния институт на правосъдието, обучението на кандидатката ще продължи със следващ випуск кандидати за младши прокурори през учебната 2025 – 2026 година, считано от 27-та седмица от началото на учебната година за достигане до определената по чл. 258 от Закона за съдебната власт продължителност на същото.

**20.2.** Материалите по преписката да се изпратят на дирекция „Атестиране конкурси и кадрова дейност на прокурори и следователи“ за прилагане към документацията по конкурса.

21. Заявление за отвод от резервен член на конкурсната комисия, по обявения с решение на Прокурорската колегия на Висшия съдебен съвет по протокол № 04/29.01.2025 г. конкурс за младши следователи в следствените отдели в окръжните прокуратури.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**21.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) резервен член на конкурсната комисия за младши следователи в следствените отдели в окръжните прокуратури – хабилитиран учен по правни науки по съответната материя, на мястото на доц. д-р Екатерина Гетова Салкова – хабилитиран учен по правни науки в Пловдивски университет „Паисий Хилендарски“.

**21.2.** **ВНАСЯ** предложението в заседание на Прокурорската колегия на Висшия съдебен съвет, насрочено за 09.04.2025 г., за разглеждане и произнасяне.

22. Молба от Росен Обретинов Станев за освобождаване от заеманата длъжност „прокурор“ в Районна прокуратура – Монтана, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**22.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Росен Обретинов Станев от заеманата длъжност „прокурор“ в Районна прокуратура – Монтана, с ранг „прокурор във ВКП“, считано от 14.04.2025 г.

**22.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 09.04.2025 г., за разглеждане и произнасяне.

ЕДИНЕН ФОРМУЛЯР

23. Извънредно атестиране на Стефан Александров Димитров – прокурор в Районна прокуратура – Плевен.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**23.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура – Велико Търново за комплексна оценка на Стефан Александров Димитров – прокурор в Районна прокуратура – Плевен.

**23.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Стефан Александров Димитров – прокурор в Районна прокуратура – Плевен.

**23.3. ПРЕДОСТАВЯ**, на основание чл. 205, ал. 1 от ЗСВ, на Стефан Александров Димитров – прокурор в Районна прокуратура – Плевен, резултатите от атестирането за запознаване.

РАЗНИ

24. Заявления за отвод от членове на конкурсната комисия, по обявения с решение на Прокурорската колегия на Висшия съдебен съвет по протокол № 04/29.01.2025 г. конкурс за младши прокурори в районните прокуратури.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**24.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) редовен член на конкурсната комисия за младши прокурори в районните прокуратури – хабилитиран учен по правни науки по съответната материя, на мястото на доц. д-р Надежда Йорданова Кръстева – хабилитиран учен по правни науки в Югозападен университет „Неофит Рилски“.

**24.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) резервен член на конкурсната комисия за младши прокурори в районните прокуратури – хабилитиран учен по правни науки по съответната материя, на мястото на проф. д-р Галина Димитрова Ковачева – хабилитиран учен по правни науки във Варненски свободен университет „Черноризец Храбър“.

**24.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 09.04.2025 г., за разглеждане и произнасяне.

25. Заявление за отвод от резервен член на конкурсната комисия, по обявения с решение на Прокурорската колегия на Висшия съдебен съвет по протокол № 05/05.02.2025 г. конкурс за първоначално назначаване на длъжност „прокурор“ в районните прокуратури.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**25.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ** чрез жребий 1 (един) резервен член на конкурсната комисия за първоначално назначаване на длъжност „прокурор“ в районните прокуратури – хабилитиран учен по правни науки по съответната материя, на мястото на доц. д-р Надежда Йорданова Кръстева – хабилитиран учен по правни науки в Югозападен университет „Неофит Рилски“.

**25.2. ВНАСЯ** предложението в заседанието на Прокурорската колегия на Висшия съдебен съвет, насрочено за 09.04.2025 г., за разглеждане и произнасяне.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**